Mestis - Samu Markkula jatkaa Kokkolassa
Kokkolan Hermeksessä viime kaudella hyvät tehopisteet latonut Samu Markkula jatkaa tulevallakin kaudella joukkueen riveissä.
Taitava laitahyökkääjä Samu Markkula jatkaa tulevalla kaudella Kokkolan Hermeksen paidassa. Runkosarjassa menneellä kaudella 49 peliin tehot 7+26=33 iskenyt Markkula jatkoi hyvää pistetehtailuaan myös pudotuspeleissä, kun 6 pelissä syntyi tehot 1+7=8. Kokkolassa ollaan luonnollisesti tyytyväisiä Markkulan jatkosopimuksesta.
"Samu Markkulan jatkosopimus on erittäin hieno asia, sillä hän on sellainen pelaaja, joka voi ottaa vielä yhden askeleen ja kasvaa joukkueen sisällä aivan sinne kärkirooliin saakka. Oli jo viime kaudella runkopelaaja, mutta nyt haetaan sitä lopullista läpimurtoa tällä tasolla", Hermeksen urheilujohtaja Pasi Tuukkanen kuvaili.